Document ID: 31983R1167

KOMISSION ASETUS (ETY) N:o 1167/83,
annettu 17 päivänä toukokuuta 1983,
interventioelinten hallussaan pitämien öljysiementen myyntiin saattamista koskevista yksityiskohtaisista säännöistä annetun asetuksen (ETY) N:o 3418/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(), sellaisena kuin se on viimeksi muutettuna asetuksella (ETY) N:o 1413/82(), ja erityisesti sen 26 artiklan 3 kohdan ja 27 artiklan 5 kohdan,
ottaa huomioon rapsin-, rypsin- ja auringonkukansiementen vientituista 21 päivänä kesäkuuta 1967 annetun neuvoston asetuksen N:o 142/67/ETY(), sellaisena kuin se on viimeksi muutettuna Kreikan liittymisasiakirjalla, ja erityisesti sen 6 artiklan,
ottaa huomioon maatalousalalla sovellettavista valuuttakursseista 26 päivänä huhtikuuta 1977 annetun neuvoston asetuksen (ETY) N:o 878/77(), sellaisena kuin se on viimeksi muutettuna asetuksella (ETY) N:o 771/83(), ja erityisesti sen 4 artiklan 3 kohdan,
sekä katsoo, että
komission asetuksen (ETY) N:o 3418/82() 3 artiklan 1 kohdan mukaan interventioelimen on pysyvän myynnin osalta tehtävä sopimus myynnistä jokaisen henkilön kanssa, joka esittää sille työpäivän aikana asianmukaisen tarjouksen öljysiemenerästä tai -eristä, joita ei aikaisemmin ole myyty,
edellä mainitussa tapauksessa interventioelin voi hyväksyä tarjoukset, jotka on jätetty samana päivänä kuin tarjouskilpailuilmoitus julkaistaan Euroopan yhteisöjen virallisessa lehdessä; kokemus on osoittanut, että tämä käytäntö voi johtaa eri jäsenvaltioiden toimijoiden syrjimiseen; tämän tilanteen korjaamiseksi olisi säädettävä määräajasta tarjouskilpailuilmoituksen julkaisemispäivän ja sen päivän välillä, jona tarjoukset voidaan hyväksyä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3418/82 3 artiklan 1 kohta seuraavasti:
"1. Interventioelimen on tehtävä sopimus myynnistä jokaisen henkilön kanssa, joka esittää sille työpäivän aikana asianmukaisen tarjouksen erästä tai eristä, joita ei aikaisemmin ole myyty.
Tarjouksia voidaan kuitenkin hyväksyä vasta tarjouskilpailuilmoituksen julkaisemista Euroopan yhteisöjen virallisessa lehdessä seuraavasta kolmannesta työpäivästä alkaen.
Kaikkia ennen tätä päivää tehtyjä tarjouksia on pidettävä kolmantena päivänä mainitun julkaisemisen jälkeen jätettyinä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1983.

Labels: 3
17